sv nb de en de da da cs da da de da nb fr da de da de da da cs da da de da nb fr da de da de de da da da de da da da da da da nb da da da da da ca en da nb ca
Albertslund Syd inspirerer socialt | RUBOW arkitekter
Albertslund Syd udvalgt til inspirationskatalog
RUBOW arkitekters renovering af rækkehusbebyggelsen Albertslund Syd er udvalgt som eksempel i inspirationskataloget ”Sociale Renoveringer”. Kataloget er udarbejdet af Rambøll Arkitekter for Realdania, Landsbyggefonden og BL – Danmarks Almene Boliger. Målet med inspirationskataloget er at undersøge potentialer og formidle erfaringer med henblik på at forebygge ensomhed og styrke sociale relationer i almene boligområder gennem renoveringer.
Du kan læse publikationen her.
Ensomhed er et samfundsproblem, der rammer på tværs af alle aldersgrupper og anslås at koste samfundet 7 milliarder kroner årligt. I analyserne har man undersøgt sociale effekter i både bolig, boligens kantzone, forbindelsen til omgivelserne og i fællesarealerne. Renoveringen af bebyggelsen i Albertslund fremhæves i alle kategorier.
Gennem renoveringsprojektet er bebyggelsens facader blevet åbnet med nye store vinduespartier, som skaber god kontakt mellem ude og inde. Kantzoner omkring boligerne er omdannet til attraktive for- og baghaver og nye sociale fællesskaber omkring eksempelvis leg og genbrug er blevet styrket. Alt kædes sammen i nye trygge stisystemer og samles omkring et fælleshus. Resultaterne er tydelige og kan aflæses konkret i en markant øget søgning til afdelingen.
Du kan se mere om projektet her.
Albertslund Syd er renoveret i samarbejde med MT Højgaard, Torkil Laursen, Gert Carstensen og Opland for Bo-Vest på baggrund af et EUDP-demonstrationsprojekt af NOVA5.